section_heading: O albumu
paragraph_text: Izdan je nakon mučeničke turneje tijekom koje je Dave Mustaine zbog predoziranja doživio kliničku smrt. Stilski album je dosta drugačiji od svojih prethodnika, thrash remek-djela Rust in Peace te Countdown to Extinction. Ističu se sporiji ritmovi, teži, mračniji i duboki riffovi, a album krase i inteligentni Mustaineovi tekstovi, zarazne melodije, pamtljivi refreni te Friedmanove eksplozivne gitarske solaže. Mustaineovo pjevanje u potpunosti je sazrelo te se na ovom izdanju pokazuje i kao sjajan pjevač, što se može primijetiti u skladbama "Adiccted to Chaos", "Blood of Heroes", "Family Tree" te u najznačajnijoj skladbi s albuma "À Tout le Monde". Ostale značajnije pjesme su "Reckoning Day" te "Train of Consequences". Zanimljiv je i podatak da je zbog naslovnice, koja prikazuje stariju ženu koja vješa bebe na konopcac za sušenje robe, album bio zabranjem u pojedinim zemljama.